Απόφαση του Γενικού Δικαστηρίου της 14ης Απριλίου 2021 –
SGI Studio Galli Ingegneria κατά Επιτροπής
(Υπόθεση T-285/19)1
[Ρήτρα διαιτησίας – Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) – Συμφωνία επιχορήγησης·– Σχέδιο Marsol – Επιλέξιμες δαπάνες – Έκθεση έρευνας της OLAF με την οποία διαπιστώνεται ο μη επιλέξιμος χαρακτήρας ορισμένων δαπανών – Επιστροφή καταβληθέντων ποσών – Βάρος απόδειξης – Αρχή της καλής πίστης – Δικαίωμα ακρόασης – Αρχή της χρηστής διοίκησης – Δικαιώματα υπεράσπισης – Αναλογικότητα]
Γλώσσα διαδικασίας: η ιταλική
Προσφεύγουσα-ενάγουσα: SGI Studio Galli Ingegneria Srl (Ρώμη, Ιταλία) (εκπρόσωποι: F. Marini, V. Catenacci και R. Viglietta, δικηγόροι)
Καθής-εναγόμενη: Ευρωπαϊκή Επιτροπή (εκπρόσωποι: J. Estrada de Solà και A. Spina)
Αντικείμενο
Προσφυγή-αγωγή δυνάμει του άρθρου 272 ΣΛΕΕ με αίτημα να διαπιστωθεί ότι η προσφεύγουσα-ενάγουσα δεν υποχρεούται να επιστρέψει το ποσό των 487 914,32 ευρώ που αποτελεί τμήμα του συνολικού ποσού που της χορηγήθηκε στο πλαίσιο της συμφωνίας επιχορήγησης υπ’ αριθ. 619120, σχετικά με το σχέδιο Marsol, και, επικουρικώς, να διαπιστωθεί ότι το επιστρεπτέο ποσό δεν πρέπει να υπερβαίνει τα 100 044,99 ευρώ, επικουρικότερον δε, να υποχρεωθεί η Επιτροπή να καταβάλει στην προσφεύγουσα-ενάγουσα τις δαπάνες που πραγματοποίησε κατά την εκτέλεση του εν λόγω σχεδίου, λόγω αδικαιολόγητου πλουτισμού.
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή.
2)    Καταδικάζει την SGI Studio Galli Ingegneria Srl στα δικαστικά έξοδα.
____________
1 EE C 213 της 24.6.2019.